ما أذكر من طفولتي في بيتنا الصغير إلا ذاك التلفزيون الصغير بالأبيض والأسود غير بوعليوي اللي كبرنا واحنا نبتسم معاه وشدتني شخصيته للفن وعلمنا الفرح وشاءت الأقدار اني ألتقي فيه في مسلسل مرمر زماني بدور المحامي ماله يعني لصيق فيه في كل المشاهد تقريبا ارتعبت في أول يوم تصوير وحسيت نفسي صغير أمام عملاق كبير وبذكاء شديد علشان يذوب هالخوف طلب مني انا والاخ حسن رجب نطلع معاه بعد التصوير السوق بيشتري كم غرض وفي ثاني يوم تصوير عرفت ليش طلب منا نطلع معاه لما شفت نفسي مرتاح وانا واقف جدامه في التصوير ومن يومها وعلاقتنا ما انقطعت وكان دايم الاتصال فيني وقبل سنة من وفاته كنت مدير مهرجان السينما الخليجي في ابوظبي واتصلوا فيه من مكتب الوزير يدعونه فاعتذر لأنه مو صاحي وبعد ما خبروني بالاعتذار اذكر اني اتصلت بالاخ حسن السلمان اتطمن عليه وبلغته السلام وأمنيتي بحضوره وكلها دقايق الا حسن متصل فيني يبلغني بوعدنان يقول دام انه حبيب مدير المهرجان ما راح نخليه بروحه واحنا جايينك كانت هذي من أرقى لحظات حياتي وتقدير لشخصي من فنان عملاق ما أنساها طول عمري وبتظل محفورة في ذاكرتي وكثير ما كان يتواصل معاي رحمة الله عليه يوصيني على الفنانين وبالذات من فئة البدون اذا أحد منهم عنده مشكلة في جيته للامارات او المشاركة في عمل فني عندنا وآخذ اتصاله بجديه وأحاول كل جهدي ما أرد طلبه لأنه في النهاية هذا الأسطورة بوعدنان الفنان والانسان وتعمدت في التقرب من ولده بشار والتواصل معاه بس علشان ما أحس بفقده وايد عل وعسى يعوضنا بالقليل من فقدنا الكبير الله يرحمه ويغفر له ويصبرنا جميعا على فراقه 🌿